Bratislava, 17.3.2021

Všetkým záujemcom

Vec

**Vysvetlenie súťažných podkladov č. 12**

Vo verejnom obstarávaní na predmet zákazky „**Nosný systém MHD 2. časť Bosákova – Janíkov dvor**“ vyhlásenom v Úradnom vestníku EÚ dňa 20.10.2020 pod značkou 2020/S   
204-495174 a vo Vestníku verejného obstarávania č. 219/2020 zo dňa 21.10.2020 pod značkou 36940 – MSP, boli verejnému obstarávateľovi doručené Žiadosti o vysvetlenie. V súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) poskytujeme na položené otázky nasledovné odpovede:

**Otázka č. 1054**

Verejný obstarávateľ upravil Súťažné podklady po Vysvetlení č.11 zo dňa 16.3.2021 nasledovne – „Uchádzač je svojou ponukou viazaný od uplynutia lehoty na predkladanie ponúk (23.3.2021) až do uplynutia lehoty viazanosti ponúk stanovenej verejným obstarávateľom do 15.3.2022. Ponuka uchádzača musí byť zabezpečená požadovanou zábezpekou počas celej lehoty viazanosti ponúk.“

Chápeme správne, že Verejný obstarávateľ bude akceptovať zábezpeku s platnosťou do 23.3.2022 v zmysle súťažných podkladov po Vysvetlení č.10?

**Odpoveď č. 1054**

Verejný obstarávateľ bude akceptovať zábezpeku s platnosťou do 15.3.2022 a samozrejme aj s platnosťou dlhšou ako do tohto dátumu. V prípade, ak by aj uchádzač predložil zábezpeku s kratšou platnosťou ako do 15.3.2022, verejný obstarávateľ by ho v prípade potreby vyzval na predĺženie jej platnosti.

S pozdravom

v. r.

Mgr. Michal Garaj

vedúci oddelenia verejného obstarávania